ಬಡಕಾಯಿಡು ಉಪ್ಪುನ ಮಹಾರಾಷ್ಟ್ರದ ಎಚ್ಚಿನ ಭಾಗೊಡು ಅಂಚನೆ ಕರ್ನಾಟಕದ ಬಡಕಾಯಿ ಭಾಗೊಲೆಡ್ ಬಸಾಲ್ಟ್ ಇನ್ಪಿನ ಜಾತಿದ ಅಗ್ನಿ ಪರ್ವತದ ಲಾವಾ ಶಿಲೆಕುಲು ವಿಸ್ತಾರೊಡು ಪರಡುದುಲ್ಲಾ. ಈ ಲಾವಾ ಶಿಲೆಕುಲೆಗ್ ಡೆಕ್ಕನ್ (ದಕ್ಕಣ) ಲಾವಾ ಇಂದ್ ಪಣ್ಪೆರ್. ಈ ದಕ್ಕಣ ಲಾವಾ ಶಿಲೆಕುಲು ಉಂಡಾತಿನಿ ಸುಮಾರ್ 60 ದಶಲಕ್ಷ ವರ್ಷೊಲೆನ ಪಿರಾವುಡು ಇಯೊಸೀನ್ (Eocene) ಇನ್ಪಿನ ಯುಗೊಟು. ಸುರುಟು, ಸೈಂಟ್ ಮೇರಿ ದ್ವೀಪೊಲೆನ ಶಿಲೆಕುಲುಲಾ ಉಂದೆ ಕಾಲಮಾನೊಗು ಸೇರ್ದಿನವು ಇಂದ್ ಭೂವಿಜ್ಞಾನಿಲು ಎಣ್ಣೊಂದಿತ್ತೆರ್.